---
# System prepended metadata

title: HTTP ja ystävät
tags: [HTTP, September]

---

# HTTP ja ystävät
###### tags: `September` `HTTP`

Suunnitelman mukaisesti tutkiskelin HTTP-protokollan perusteita. Tosi tyytyväinen tähän päivään. Olemme aiemmilla kursseilla puhuneet tästä protokollasta ja muutenkin internetin toiminnasta (piti jopa kirjoittaa aiheesta esseitä), mutta moni asia on jäänyt "harmaalle alueelle". Kun en ymmärrä, kuinka jokin prosessi käytännössä etenee, eli mitä ja miten tehdään, niin koko aihe yleensä jää minulle epämukavan epäselkeäksi. Kun taas tulee tarpeeksi selkeitö esimerkkejä, asiat loksahtaa paikoilleen ja elämä voittaa. Näin kävi tänäänkin.

Tärkeimpänä löytönä tänään oli miltä HTTP-protokollan sisältö näyttää. Teoriasta tiesin, että tietokoneesta pitää lähettää jotakin pyyntöjä palvelimelle, josta taas tulee vastauksia ja homma lähtee käytiin. Mutta mitä on nämä pyynnöt ja vastaukset selkenivät vasta nyt.

Yksi kiva löytö tähän liittyen oli Chromen "Kehittäjän työkalut", joista yksi oli verkkoliikenteen tutka. Kun sen käynnistää ja siirtyy jollekin sivulle, tämä tutka näyttää tarkalleen, mitä oli omassa kutsussani, mitä tulleessa vastauksessa.

Kirjasin itselleni ylös tietoa status-koodeista, verbeistä ja linkeistä. Ymmärrän nyt enemmän verkkoliikennettä kokonaisuudessaan.

Asia ei ollutkaan niin tylsä, mitä minä eilen pelkäsin sen olevan. Edelleenkin tässä aiheessa on useita alueita, joihin minun täytyy perehtyä syvemmin. Täytyy esimerkiksi tutkia enemmän TCP/IP toimintaa ja niitä seitsemää vai montako tasoa mitälie olevatkaan.

Seuraavan kerran palaan aiheeseen 08.09, kun on seuraava luento.

---

*03.09.2021 / Perjantai*